(פה:) מופיע "היכי דמי תפיסת יד כגון חצרו של בונייס"
ובעמוד הבא" "רבה בר בר חנא אמר כגון יתד של מחרישה אמר רב נחמן אמר שמואל, דבר הניטל בשבת אוסר, שאינו ניטל בשבת אינו אוסר"

האם רבה בר בר חנה חולק על "כגון חצרו של בונייס" ושמואל? 
ובעיון קצר הצלחתי ב"ה להגיע ל-4 הסברים שונים בקטע גמ' זה שנראה פשוט ביותר וכדלהלן:

ברש"י מסביר: "עשיר הוה, ומשאיל בתים שבחצר לאחרים, והיו לו כלים בכולן, שמתוך עושרו היו לו כלים הרבה" 
ועל פניו רבה בר בר חנה לא בא לחלוק (וכן בר"ח על הדף למרות שכדאי לעי' בדבריו על שמואל)

ברי"ף (וכעי"ז ברא"ש): "היכי דמי תפיסת יד כגון חצרו של בן נינם פירוש בן נינם היה עשיר וכל בית שהיתה בחצרו היה לו בה סחורה ומיני פרקמטיא ורבה בר חייא אמר אפי' יתד של מחרישה"
כאן זה כבר שונה, (עזבו את שינוי השמות של בונייס ואפי' של רבה בר בר חנה שהיה אחיינו של ר' חייא לפי הגמ' במו"ק טז:) כי יש הסבר שונה של  פרקמטיא שהיו, והוספה של "אפילו" יתד של מחרישה, 
1. וא"כ לרי"ף סחורה חשובה, והיא יותר "תפיסת יד" מחפץ כגון יתד של מחרישה, ורבה בא להחמיר שגם כזה חפץ יחשב לתפיסת יד
2. אבל ברבינו יהונתן מלוניל (על הרי"ף): "כגון יתד של מחרישה. אפי' אין לו לבעל הבית כלי חשוב אצל זה אלא יתד של מחרישה בלע"ז קבילי"א הוי תפיסת יד "
ולפי"ז "אפי' " אינו ביחס לפרקמטיא אלא ביחס ליתד, ויתכן שרבה גם לרי"ף לא בא לחלוק (וכמו הפשטות ברש"י ור"ח)
3. ואפשר בכלל להסביר שרבה בא להקל שדווקא יתד של מחרישה, ואפי' כלי כזה, ק"ו כלי אחר, אבל לא פרקמטיא שיתכן ואינו אוסר לשיטתו בכלל
4. בשו"ת "באר יצחק (או"ח כא) הסביר שחצירו של בונייס באה להוסיף דבר הניטל בשבת, משא"כ רבה סובר שדווקא דבר שאינו ניטל בשבת, אבל מותר לטלטלו לצורך גופו ומקומו, 
ולשמואל אוסר רק דבר שלא ניטל בשבת כלל! ואכן בירושל' רב סובר שאף דבר הניטל בשבת מיקרי תפיסת יד, וזוהי כנר' שי' המ"ד של חצירו של בונייס, (והנה יש לנו עוד מח' רב ושמואל...) 
(הוא מסביר שאם אין מח' אז מדייקים "אמר רב נחמן" ולא "רב נחמן אמר" שבא לחלוק ודברי רב נחמן בשם שמואל מתייחסים בכלל לטלטול מן הצד לצורך דבר האסור שלאו שמיה טלטול – שבת מג:)
נסיים ברמב"ם (ועיי' כס"מ) עירובין פרק ד הלכה יד:
"בעל החצר שהשכיר מבתי חצרו לאחרים והניח לו כלים או מיני סחורה בכל בית ובית מהן אינן אוסרין עליו הואיל ויש לו תפיסת יד בכל בית מהן נעשו הכל כאורחין אצלו, במה דברים אמורים בשהניח שם דבר שאסור לטלטלו בשבת כגון טבל ועששיות, אבל אם נשאר לו בכל בית מהן כלים שמותר לטלטלן הואיל ואפשר שיוציאם היום ולא ישאר לו שם תפיסת יד הרי אלו אוסרין עליו עד שיערבו" 

(ועיי' בשו"ת חלקת יעקב או"ח קפו אות ב לגבי השכרת הבית עם החפצים, או ללא החפצים, ויתכן שזה ההבדל בין כלי סחורה לכלים פרטיים ודו"ק)
{ובהמשך רבי מכבד עשירים, ר' עקיבא, למה רבי קודם, האם ר"ע היה עשיר, ולמה בכלל כיבדו את העשירים{....
